Tietosuojaseloste  
EU:n yleinen tietosuoja-asetus (2016/679)

1.5.2024

# 1. Tietosuojaselosteen nimi

Varhaiskasvatuksen tietosuojaseloste

# 2. Rekisterinpitäjä

Iin kunta/ Varhaiskasvatuspalvelut  
Piisilta 1 91100 Ii  
puh. 050 310 3461

3. Yhteyshenkilö rekisteriä koskevissa asioissa

Toimistosihteeri

Sirpa Rajanti

050 310 6830

sirpa.rajanti@ii.fi

# 4. Tietosuojavastaava

Tietopalveluasiantuntija, tietosuojavastaava   
Riitta Hautamäki  
050 310 3461  
[riitta.hautamaki@ii.fi](mailto:riitta.hautamaki@ii.fi)

# 5. Henkilötietojen käsittelyn tarkoitukset

Henkilötietoja käsitellään varhaiskasvatuspalvelujen järjestämistä varten. Tietoja tarvitaan varhaiskasvatuksen ja esiopetuksen hakemusten käsittelyssä, esiopetuksesta perusopetukseen liittyvässä tiedonsiirrossa, paikan myöntämisessä, päätöksessä ja tiedoksiannossa, asiakaslaskutuksessa, palvelusetelien päätöksiä varten, toiminnan mahdollistamisessa toimintayksiköissä, kasvun ja oppimisen tuen järjestämisessä sekä valvonnassa ja tilastoinnissa. Ohjelmassa käsitellään myös henkilöstöön liittyviä tietoja muun muassa kelpoisuuksien osalta.

# 6. Henkilötietojen käsittelyn oikeusperuste

Henkilötietojen käsittelyn perustana on lakisääteisten velvoitteiden toteuttaminen. Henkilötietojen käsittelyn perusteena ovat mm.  
- EU:n yleinen tietosuoja-asetus 6 artikla, kohta 1 c (2016/679)  
- Varhaiskasvatuslaki (540/2018)  
- Asetus varhaiskasvatuksesta (753/2018)  
- Lastensuojelulaki (417/2007)  
- Perusopetuslaki (628/1998)  
- Laki varhaiskasvatuksen asiakasmaksuista (1503/2016)  
- Laki lasten kotihoidon ja yksityisen hoidon tuesta (1128/1996)

- Laki sosiaali- ja terveydenhuollon palvelusetelistä (569/2009)

- Asetus opetustoimen henkilöstön kelpoisuusvaatimuksista (986/1998)

- Laki yksityisistä sosiaalipalveluista (922/2011)

Pyydämme erikseen suostumuksen valokuvauslupaan pedagogista dokumentointia varten. Suostumuksen antaminen ja peruuttaminen tapahtuu DaisyFamilyn kautta. Suostumuksen antaminen on vapaaehtoista ja suostumuksen voi peruuttaa milloin tahansa.

# 7. Käsiteltävät henkilötietoryhmät

Käsiteltäviä henkilötietoja ovat varhaiskasvatuksen ja esiopetuksen asiakasperheiden henkilötiedot. Keräämme lapsesta ja perheestä seuraavat tiedot: nimi, osoite, puhelinnumero, sähköpostiosoite,  
henkilötunnus, kotikunta, äidinkieli, huoltajuustiedot, huoltajien työpaikan yhteystiedot, lapsen kanssa asuvat henkilöt, tietoja lapsen terveydentilasta, tiedot perheen tuloista (vain tarvittaessa), tiedot palvelun tarpeesta ja läsnä- ja poissaolotiedot. Henkilöstön osalta organisaatiossa olemassa olevat henkilötiedot.

# 8. Käsiteltävien henkilötietojen lähteet

Henkilötiedot saamme ensisijaisesti lasten huoltajilta. Lisäksi saamme tietoa sosiaali- ja terveyspalveluilta, yksityisiltä palveluntuottajilta (yksityiset päiväkodit), Facta-järjestelmästä, henkilöstön osalta Personec Ess-järjestelmästä, digi- ja väestötietoviraston ylläpitämästä väestötietojärjestelmästä. Varhaiskasvatuksen asiakassihteereillä on mahdollisuus tarkistaa huoltajien tulotietoja tulorekisteristä.

# 9. Henkilötietojen siirrot ja luovutukset

Palveluntarjoajat  
Varhaiskasvatuspalvelujen asiakastietojärjestelmänä toimii Vesseli/Daisy (Kuntien Tiera oy/ Alfa eCare Oy). Tieran Varhaiskasvatuksen Vesseli on suomalainen Saas-palvelu, jonka ytimen muodostaa Daisy-toiminnanohjausjärjestelmä. Asiakasmaksulaskutuksen yhteydessä laskutustiedot siirtyvät Iin kunnan  
Pro Economica -ohjelmaan, josta maksamattomat laskut siirtyvät RevireOy:lle.

Iin kunnan käyttämät palveluntarjoajat käsittelevät henkilötietoja Iin kunnan lukuun ja Iin kunnan antaman ohjeistuksen ja sopimusvelvoitteiden mukaisesti. Palveluntarjoajat käsittelevät henkilötietoja vain Iin kunnan määrittelemiä tarkoituksia varten, eivätkä käytä niitä omiin tarkoituksiinsa.

Tietojen luovutukset

Varhaiskasvatuspalveluista luovutamme henkilötietoja vain lakisääteisten velvollisuuksien täyttämiseksi (esim. varhaiskasvatuksen tietovaranto Varda, Koski, opetuksen järjestämisen kannalta olennaiset tiedot, ostopalveluna esiopetusta ja varhaiskasvatusta tarjoavat yksityiset päiväkodit). Muille viranomaisille (esim. neuvola, sosiaali- ja terveyspalvelu, maahanmuuttovirasto) luovutamme tietoa pääsääntöisesti huoltajien luvalla.

# 10. Tietojen siirto EU:n tai ETA:n ulkopuolelle

Tietoja ei siirretä EU:n tai ETA:n ulkopuolelle. Poikkeuksena tähän, jos asennat DaisyFamily-sovelluksen mobiililaitteeseesi. Mobiilisovellus käyttää ilmoitusten hallintaan Google Firebase-palvelun osia. DaisyFamily-sovelluksesta siirtyy Googlen Firebase-alustaan mobiililaitteen kulloinkin käyttämä IP-numero, jonka avulla ns. push-ilmoitusviestit saadaan laitteelle. Osa ko. Googlen palveluun liittyvistä toiminteista toteutetaan mahdollisesti EU/ETA-alueen ulkopuolella.

# 11. Tietojen säilytysaika

Vesseli/Daisy-tietojärjestelmässä säilytetään henkilö- ja asiakastietoja lakisääteisen määräajan mukaan.

# 12. Rekisteröidyn oikeuksien kuvaaminen

Oikeus tarkastaa tiedot

Sinulla on oikeus saada tieto siitä, käsittelemmekö henkilötietojasi, ja tarkastaa mitä tietoja olemme sinusta keränneet.

Oikeus tiedon oikaisemiseen tai poistamiseen

Sinulla on oikeus pyytää sinua koskeva virheellisesti merkitty tieto oikaistavaksi. Sinulla on myös oikeus pyytää henkilötietosi poistamista rekisteristä. Tietosi poistetaan, jos käsittelylle ei enää ole olemassa laillista perustetta. Otathan huomioon, että emme voi poistaa sinua koskevia henkilötietoja,  
jos henkilötietojesi käsittely perustuu edelleen käsittelyä edellyttävän lakisääteisen velvoitteen noudattamiseen, tai jos tietoja käsitellään oikeudellisen vaateen laatimiseksi, esittämiseksi tai puolustamiseksi.

Rajoittamis- ja vastustamisoikeus

Mikäli koet, että tietosi ovat joiltain osin virheellisiä, sinulla on oikeus vaatia käsittelyn väliaikaista rajoittamista, kunnes olemme varmistaneet tietojen paikkansapitävyyden. Jos tietoja tarvitaan oikeusvaateen laatimiseksi, esittämiseksi tai puolustamiseksi, tietojen käsittelyä on kuitenkin sallittua jatkaa. Aina kun tietojesi käsittely perustuu rekisterinpitäjän oikeutettuun etuun, sinulla on oikeus vastustaa sinua koskevien tietojen käsittelyä, mikäli sinulla on tähän perusteltu syy. Tällöin emme saa enää käsitellä henkilötietojasi, ellemme voi perustellusti osoittaa, että käsittelyn jatkamiseen on olemassa huomattavan tärkeä ja perusteltu syy, jonka voidaan katsoa olevan riittävän painava syrjäyttääkseen rekisteröidyn edut oikeudet ja vapaudet.

Oikeus siirtää tiedot järjestelmästä toiseen

Sinulla voi olla oikeus saada itseäsi koskevat henkilötiedot jäsennellyssä ja yleisesti koneluettavassa muodossa ja oikeus siirtää nämä tiedot toiselle rekisterinpitäjälle (jos se on teknisesti mahdollista). Oikeus koskee tilanteita, joissa henkilötietojasi käsitellään antamasi suostumukseen perustuen tai sopimuksen perusteella.

Valitusoikeus

Mikäli koet, että olemme käsitelleet henkilötietojasi lainvastaisesti, on sinulla oikeus tehdä valitus valvontaviranomaiselle.

Kuinka voit käyttää oikeuksiasi rekisteröitynä?

Voit käydä jättämässä tietopyynnön Iin kunnan Asiointipisteellä osoitteessa Piisilta 1. Voit tehdä tietopyynnön myös Iin kunnan kirjaamon osoitteeseen kirjaamo@ii.fi. Varauduthan todistamaan henkilöllisyytesi. Määräaika tietojen toimittamiseksi tai tietopyyntöön liittyvien lisätietojen antamiseksi on kaksi viikkoa pyynnön vastaanottamisesta. Mikäli tietopyyntö on poikkeuksellisen monimutkainen ja laaja, määräaikaa voidaan jatkaa kuukauden mittaiseksi. Huomioithan, että yllä mainitut oikeudet eivät ole ehdottomia ja niihin sisältyy poikkeuksia. Oikeuksien soveltuvuuteen vaikuttaa esimerkiksi henkilötietojen käsittelyn oikeusperuste. Arvioimme jokaisen yllä mainittuihin oikeuksiin liittyvän pyynnön tapauskohtaisesti. 

**13. Automaattinen päätöksenteko ja profilointi**   
Ei automaattista päätöksentekoa tai profilointia.